Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 694/10/2201	Dunajská Streda, 27.8.2012
EEČ : 2-16-106-2012

U Z N E S E N I E

Trestná vec:	obvinená XXXXX  
Prečin:	Krivá výpoveď a krivá prísaha podľa § 346 odsek 1 Trestného zákona číslo 300/2005 Zbierky zákonov v znení zákona číslo 257/2009 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 3.7.2012, spisová značka 1 Pv 694/10/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
            dňa 17. októbra 2007 na Obvodnom oddelení PZ vo Veľkom Mederi, OR PZ Dunajská Streda, Múzejná 231/6 v trestnej veci trestného činu - prečinu zanedbania povinnej výžive podľa § 207 ods. 1 Tr. zák. pod ČVS: ORP-1058/OSV-DS-2007 bola povereným príslušníkom PZ  vypočutá ako svedok poškodená, kde uviedla, že si jej bývalý manžel XXXXX, XXXXX neplní svoju vyživovaciu povinnosť voči ich dcéram, ktorá mu bola určený rozsudkom Okresného súdu Dunajská Streda č. k. XXXXX zo dňa 05.05.2005, právoplatným dňa 20.05.2005, následne dňa 27.10.2008 na hlavnom pojednávaní Okresného súdu Dunajská Streda uviedla, že obžalovaný XXXXX vyrovnal celé zaostalé výživné v sume 85.000,- Sk, ako aj voči úradu práce sociálnych vecí a rodiny a žiadala, aby ho súd spod obžaloby oslobodil, na základe čoho Okresný súd Dunajská Streda rozsudkom Okresného súdu  č. 2T/72/2008 zo dňa 27.10.2008, právoplatným dňa 27.10.2008 obžalovaného XXXXX spod obžaloby oslobodil a následne dňa 22.12.2008 podala odvolanie proti predmetnému rozsudku a žiadala obnovu konania, nakoľko sa jej vyjadrenie zo dňa 27.10.2008 nezakladali na pravde a uviedla ich len z dôvodu, že uverila sľubom obžalovaného, 

Uznesením prokurátora Okresnej prokuratúry Dunajská Streda zo dňa 3.7.2012, spisová značka 1 Pv 694/10/2201, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry v Dunajskej Strede   sp. zn. 1Pv 694/10-6 zo dňa 02.02.2011 bolo podľa § 216 ods. 1 Tr. por. podmienečne zastavené trestné stíhanie vedené proti obvinenej XXXXX za prečin krivej výpovede a krivej prísahy podľa § 346 ods. 1 Tr. zák.,  ktorého sa dopustila na tom skutkovom základe, ako je to uvedené vo výrokovej časti tohto uznesenia.

           Podľa § 216 ods. 2 Tr. por. bola obvinenej určená skúšobná doba na dobu 12 mesiacov. 
           Po uplynutí skúšobnej doby bolo zisťované, či obvinená počas plynutia skúšobnej doby splnila podmienky uvedené v ustanovení § 217 ods. 1 Tr. por.

           Z odpisu registra trestov obvinenej vyplýva, že okrem podmienečného zastavenia trestného stíhania tunajšou prokuratúrou, obvinená v ňom nemá žiadny záznam, z miesta trvalého pobytu nie je bližšie hodnotená a počas plynutia skúšobnej doby nebola Obvodným úradom, odborom všeobecnej vnútornej správy  Dunajská Streda prejednávaná za priestupok. 

            Vzhľadom na vyššie uvedené skutočnosti obvinená splnila všetky podmienky pre vyslovenie osvedčenia sa v skúšobnej dobe, a preto som rozhodol tak, ako je to uvedené vo výrokovej časti tohto uznesenia.  

Poučenie:
 Proti tomuto uzneseniu je prípustná sťažnosť, ktorú je možné 
                                    podať   do  3   dní   od  jeho   doručenia   cestou   podpísanej 
                                    prokuratúry  na  Krajskú   prokuratúru  v  Trnave.
                                    Sťažnosť má odkladný účinok.

JUDr. Marián Zvoda
prokurátor